**भारत सरकार**

**पर्यावरण एवं वन मंत्रालय**

**राज्य सभा**

**अतारांकित प्रश्न सं. 41**

**05.12.2013 को उत्तर के लिए**

**'रेडियोधर्मी यूरेनियम खनन अपशिष्ट का निपटाया जाना'**

**41. डा. टी. एन. सीमा:**

**क्या पर्यावरण और वन मंत्री यह बताने की कृपा करेंगे कि:**

(क) क्या सरकार को यह जानकारी है कि रेडियोधर्मी यूरेनियम खनन अपशिष्ट क्षरित होकर रेडियम-226 उत्सर्जित करता है जो बाद में रेडान गैस जो कैंसर का बहुत शक्तिशालीकारक है, का उत्सर्जन करता है, यदि हां तो तत्संबंधी ब्यौरा क्या है;

(ख) क्या झारखण्ड में रेडियोधर्मी यूरेनियम अपशिष्ट का लापरवाही से निपटान किए जाने के कारण सतही और भूजल संदूषित हो रहा है और हजारों स्थानीय लोगों को कैंसर होने का खतरा मंडरा रहा है;

(ग) यदि हां, तो तत्संबंधी ब्यौरा क्या है और इस तरह के संदूषण को रोकने के लिए सरकार द्वारा क्या कदम उठाए गए हैं; और

(घ) इन यूरेनियम खनन परियोजनाओं को पर्यावरणीय स्वीकृति प्रदान करने के लिए अपनार्इ गर्इ प्रक्रियाओं और मानकों तथा आयोजित की गर्इ सार्वजनिक सुनवाई के प्रतिवेदनों का ब्‍यौरा क्‍या है?

**उत्तर**

**पर्यावरण और वन राज्य मंत्री (स्वतंत्र प्रभार)**

**(श्रीमती जयंती नटराजन)**

(क) भारत में खनन किया जाने वाला यूरेनियम अयस्‍क अन्‍य देशों में उपलब्‍ध यूरेनियम अयस्‍क की तुलना में काफी कम दर्जे का है। मिल में यूरेनियम की रिकवरी करने के बाद, काफी प्रसंस्‍कृत सामग्री अवशिष्‍ट के रूप में निकलती है। इसका रेडियोधर्मी तत्‍व काफी कम (यू3 ओ8 यूरेनियम ऑक्‍साइड के 0.015% से कम) है। अवशिष्‍ट से रेडान का निस्‍सरण कम होता है और अवशिष्‍ट पोन्‍ड के घेराबंदी क्षेत्र के अंदर रेडान का प्राकृतिक पृष्‍टभूमि वायुमंडलीय स्‍तर 10 से 15 बेक्‍रल प्रति घन मीटर तक कम हो जाता है, जिसका निपटान निर्धारित सीमाओं के अंदर सभी पर्यावरणीय मानदंडों को बनाए रखते हुए सुस्‍थापित वैज्ञानिक रीति से किया जाता है। अत: अवशिष्‍ट पोंड से होने वाले विकिरण और तरल या गैसीय उत्‍सर्जन का लोगों पर कोई खास प्रभाव नहीं पड़ता है।

(ख) जी, नहीं।

(ग) उपर्युक्‍त (ख) के मद्देनजर प्रश्‍न नहीं उठता।

(घ) यूरेनियम खनन परियोजनाओं को पर्यावरण स्‍वीकृति समय-समय पर यथा-संशोधित पर्यावरण प्रभाव मूल्‍यांकन अधिसूचना, 2006 के उपबंधों के अनुसार दी जाती है। सार्वजनिक सुनवाई पर्यावरण स्‍वीकृति प्रदान करने की प्रक्रिया का एक महत्‍वपूर्व घटक है।

\*\*\*\*\*